તિરુવનંતપુરમ : દેશનું દક્ષિણી રાજ્ય કેરળ વરસાદ અને પૂરથી બેહાલ છે. ચારે તરફ, પાણી જ પાણી છે. કેટલાક વિસ્તારોમાં પૂરને લીધે સ્થિતિ એટલી ખરાબ થઈ ગઈ છે કે, પાણી ઘરની છત સુધી પહોંચી ગયું છે. રોડ પર હોડીઓ ચાલી રહી છે. માણસની સાથે-સાથે જાનવરો અને પશુ-પંખીઓના જીવ પણ જોખમમાં છે. આ દરમિયાન, NDRF (નેશનલ ડિઝાસ્ટર રેસ્ક્યૂ ફોર્સ) અને ત્રણેય સૈન્યના જવાન કુદરતી આફતમાં ફસાયેલા લોકો માટે ‘દેવદૂત’ બનીને પહોંચ્યા છે. NDRFનું કહેવું છે કે, તેણે અત્યાર સુધીનું સૌથી મોટું બચાવ અભિયાન શરૂ કર્યું છે.